
Comisia pentru buget, finanţe şi bănci



Bucureşti,     29.06.2004

Nr. 22/386

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 37/2004 privind măsuri de diminuare a arieratelor din economie, cu care comisia noastră a fost sesizată în fond cu adresa Biroului Permanent nr. PL.X.-382 din 15 iunie 2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci



Bucureşti,     29.06.2004

Nr. 386

RAPORT 

asupra proiectului de Lege pentru aprobarea Ordonanţei de urgenţă a Guvernului nr. 37/2004 privind măsuri de diminuare a arieratelor din economie
Cu adresa nr. PL.X.-382 din  15 iunie 2004, Biroul Permanent, conform art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 37/2004 privind măsuri de diminuare a arieratelor din economie.

La întocmirea raportului s-a avut în vedere avizul de la Comisia juridică, de disciplină şi imunităţi, precum şi  avizul Consiliului Legislativ.

La lucrările comisiilor au participat 25 deputaţi, din totalul de 26 membri ai comisiilor.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor reprezentanţii Ministerului Transporturilor, Construcţiilor şi Turismului:

- doamna Popeangă Silvia;

- doamna Gheorghiu Mădălina,

ai Ministerului Economiei şi Comerţului:

· doamna Muşat Eufenia;

· doamna Fer Adela 

şi ai Ministerului Finanţelor Publice:

· doamna Patrascoiu Silvia;

· domnul Drăghici George,

care au susţinut forma rezultată din prezentul raport.

Acest proiect de Lege a fost adoptat de Senat în şedinţa din 14 iunie 2004.

Potrivit art. 75 din Constituţia României republicată şi art. 86 din  Regulamentul Camerei Deputaţilor, proiectul de Lege este de competenţa decizională a Camerei Deputaţilor.

Proiectul de Lege are ca obiect de reglementare adoptarea unor măsuri care să conducă la redresarea economică şi financiară a unui număr de 31 de agenţi economici. Dispoziţiile cuprinse în proiectul de lege vizează reglementarea următoarelor aspecte:

· amânarea, în vederea scutirii la plată, a obligaţiilor către bugetul de stat; bugetul asigurărilor sociale de stat, bugetul Fondului naţional unic de asigurări sociale de sănătate, bugetul asigurărilor pentru şomaj şi bugetele locale, înregistrate la data de 31 decembrie 2003, inclusiv accesoriile aferente acestora, în strânsă corelare cu respectarea de către agenţii economici a măsurilor de restructurare şi redresare economică şi financiară adoptate;

· creanţele comerciale restante ale societăţilor de distribuţie de utilităţi vor fi predate către AVAS, care va derula toate procedurile pentru recuperarea acestora;

· Ministerul Finanţelor Publice va realiza lansarea unei emisiuni de titluri de stat, în valoare egală cu valoarea creanţelor restante preluate de AVAS şi va înapoia societăţilor de distribuţie de utilităţi contravaloarea creanţelor restante cedate. Răscumpărarea titlurilor de stat se va efectua din sumele recuperate de către AVAS şi vor fi virate la bugetul statului;

· Anularea penalităţilor aferente datoriilor pe care societăţile de distribuie de utilităţi le au către furnizorii lor, pentru echilibrarea obligaţiilor de încasat cu obligaţiile de plată;

· Ajutorul de stat, acordat conform legislaţiei în domeniu, este condiţionat de existenţa unui palan de restructurare viabil, astfel încât la finalul perioadei de restructurare, agenţii economici să fie capabili să se menţină pe piaţă prin forţe proprii.

In urma examinării proiectului de Lege pentru aprobarea Ordonanţei de urgenţă a Guvernului nr. 37/2004 privind măsuri de diminuare a arieratelor din economie, în şedinţa din 28 iunie 2004, comisia a hotărât, cu majoritate de voturi, supunerea spre dezbaterea şi aprobarea Plenului a proiectului de Lege în forma adoptată de Senat.

Prezentul proiect de Lege face parte din categoria legilor ordinară.

PREŞEDINTE,

Ovidiu Muşetescu
SECRETAR,

Dr. Daniel Ionescu

          Experţi parlamentari:

          Măţan Ofelia

          Bărdiţă Mariana

